Elle Kalmo

Elle Kalmo (ka Elle Einla, Elle Eljand ja Elle Boschi; sündinud 11. novembril 1945) on eesti laulja.

Ta on töötanud 1960. aastatel helioperaatorina, 1970. aastatel Eesti Raadios ja TU sektori insenerina.

Ta laulis Eesti Raadio Noortesaadete toimetuse ansamblis 1960. aastatel ja ansamblis MERL aastatel 1971–1972.

Elle Kalmo emigreerus 1990. aastatel Kanadasse, kus töötas kindlustusvaldkonnas.

2006. aastal tahtis ta ansamblis MERL kaasa lüüa vaid turneedel. Sellest ja Eestisse naasmisest ta aga loobus, kui teised ansambliliikmed kavatsesid korraldada vaid ühe kontserdi.

29. juunil 2023 toimus ansambli MERL plaadi "Saagu nüüd mis saab…" esitlus, kus viibis kohal ka Elle Kalmo.

 Isiklikku 
Tal on abielust Heino Kalmoga tütar. Hiljem on ta olnud abielus arhitekt Ülevi Eljandiga, kellega tal on samuti tütar.

 Viited 

Kategooria:Eesti lauljad
Kategooria:Sündinud 1945